མཁས་དབང་མཁྱེན་རབ་འོད་གསལ་གྱིས།བོད་ཀྱི་སྐད་ཡིག་ནི་རྨང་གཞི་ཡིན་པས་ཐོག་མར་བོད་ཀྱི་སྐད་ཡིག་མཐར་ཕྱིན་པ་དང་བྱང་ཆུབ་པ་ཞིག་བྱེད་དགོས།དེ་ལྟར་ཡོང་བ་ལ་འབད་བརྩོན་ཆེན་པོས་སྔར་སྲོལ་བོད་ཀྱི་རིག་གནས་ཀུན་སློབ་དགོས་པ་ལས་བོད་སྐད་ཤོད་ཤེས་པ་དང་།བོད་ཡིག་འབྲི་ཀློག་ཤེས་པ་ཙམ་གྱིས་ཆོག་ཤེས་པར་མི་བལྟ།གལ་ཏེ་མི་རིགས་རང་ཉིད་ཀྱི་སྐད་ཡིག་བྱང་ཆུབ་པ་ཞིག་མ་ཤེས་པར་དེས་མི་རིགས་གཞན་གྱི་སྐད་ཡིག་དང་རིག་གནས་སོགས་ཅི་ཙམ་ཤེས་ཀྱང་དེ་ལ་མཁས་པ་ཡིན་པ་ཙམ་ལས།དེས་མི་རིགས་གཞན་གྱི་རིག་གནས་ཀྱི་ལེགས་ཆ་བླངས་ཏེ་མི་རིགས་རང་གི་རིག་གནས་ཡར་རྒྱས་གཏོང་བར་བྱས་རྗེས་འཇོག་རྒྱུའི་རེ་བ་བྲལ་བ་རེད།ཅེས་གསུངས་པ་ལྟར།རྒྱ་བོད་ཡིག་སྒྱུར་གྱི་ལས་གཉེར་པར་བསྒྱུར་བྱ་དང་སྒྱུར་བྱེད་གཉིས་ཀྱི་སྐད་རིགས་ལ་བྱང་ཆུབ་དགོས་ལ།ལྷག་པར་དུ་སྒྱུར་བྱེད་ཀྱི་སྐད་དེ་བོད་སྐད་ཡིག་གི་རྨང་གཞི་བརྟན་པོ་ཞིག་ཡོད་དགོས།རྒྱ་བོད་ཡིག་སྒྱུར་གྱི་གོ་རིམ་ཁྲོད་བོད་ཡིག་གི་བྱ་ཚིག་ལ་བྱང་ཆུབ་པ་ཞིག་དགོས་པར་སྙམ།བྱ་ཚིག་གི་ཡིག་སྒྱུར་ཁྲོད་གཤམ་གྱི་གནད་དོན་འགའ་ལ་དོ་སྣང་བྱ་དགོས་སོ།།